**การทำปุ๋ยหมัก**

**1. ชื่อภูมิปัญญาที่ทำการบันทึกคือ การทำปุ๋ยหมักชีวภาพ (วัสดุพืชสด ฯลฯ)**

 เจ้าของภูมิปัญญาที่บันทึก ชื่อ นางนราพรรณ พีระธรณิศธ์
 ที่อยู่บ้านเลขที่ บ้านเลขที่ 150 ม.11 ต.สุคิริน อำเภอสุคิริน จังหวัดนราธิวาส
 โทร 0878377059

**2. ประวัติความเป็นมาของภูมิปัญญาที่ทำการบันทึก** เดิมการปลูกพืชผัก ฯลฯ มีการปุ๋ยเคมีและปุ๋ยดอก แต่เกิดความคิดที่จะทำปุ๋ยใช้เองโดยเอาวัสดุในชุมชน เช่น ต้นกล้วย เปลือกทุเรียน ลูกเงาะ ก้อนเห็ดที่เหลือ เปลือกกล้วย ฯลฯ พืชต่างมารวมกันและเอามาหมักโดยเริ่มแรกไปศึกษาดูงานที่ศูนย์พิกุลทอง อ.เมือง จ.นราธิวาส ในโครงการพระราชดำริ จึงทดลองทำดู จึงเกิดการเปลี่ยนแปลงโดยการนำมาใช้ในสวนของตนเอง ผลที่ได้ดีและลดรายจ่ายให้อีกระดับหนึ่งของครัวเรือน

**3. จุดเด่นของภูมิปัญญาที่บันทึก**

 ใช้เองเพื่อลดต้นทุนและมีคุณภาพ

**4. กระบวนการผลิต**

 **วัสดุอุปกรณ์**
 -ใบพืชผักสด ต้นกล้วย,ผักตบชะวา,เปลือกล้วย,หญ้าต่างๆ,ใบพืช ฯลฯ (1,000 กก.)
 -มูลสัตว์,ขี้ไก่,ขี้วัว,ขี้หมู,ขี้ค้างคาว,ขี้แพะ (200 กก.)
 -รำละเอียด,แกลบสด (20 กก.)
 -สารพด 1 และ พด 3 (1 ห่อ)
  **ขั้นตอน** นำวัสดุต่างๆรวมกัน (ผสม) ให้เข้ากันให้มีความชื้นประมาณ 70% หลังจากนั้นหมักไว้ (กองไว้) หรือใส่ถุงไว้ หมั่นกลับพลิกไปมา 3-5 วัน เอาผ้ายางคลุมพอเย็นแล้วแล้วประมาณ 7 วันนำไปใช้ได้

**5. เทคนิค/เคล็ดลับ** เมื่อทำการผสมเรียบร้อยแล้วให้รีบทำการบรรจุใส่กระสอบทันที เพื่อรักษาคุณภาพของปุ๋ยและปราศจากสิ่งปนเปื้อน

**6 การถ่ายทอด/ สืบทอด**

 -กลุ่มเยาวชน กศน.ศึกษาดูงานในกลุ่ม สาธิตการทำปุ๋ยหมัก

 -กลุ่มอาชีพ กลุ่มแม่บ้านใน ต.สุคิริน มาศึกษาดูงาน

 -จัดให้ชาวบ้านในชุมชนมาทำกิจกรรมการทำปุ๋ยหมักได้ใช้เองในชุมชน